คุณค่ะขอถามหน่อยค่ะคือว่าประจำเดือนมาปะมาณ28ธันวาคม-2มกราาคมแต่มาเป็นประจำเดือนแบบสีน้ำตาลมาแบบกระปริดกระปรอยมาวันที่9-12มกราคมพอประจำเดือนหมดวันที่12มกราคมแล้วมีเพศสำพันกับแฟนวันที่12-23มกราคมจะมีโอกาศท้องไหมค่ะ
สวัสดีค่ะ หากประจำเดือนมาวันที่ 28 ธ.ค. แล้วได้มีเพศสัมพันธ์ในวันที่ 12-23 ม.ค. ย่อมมีโอกาสที่จะตั้งครรภ์ได้ ทั้งนี้ เลือดที่ออกกะปริดกะปรอยในช่วงวันที่ 9-12 ม.ค. ไม่น่าเป็นประจำเดือน เพราะมีระยะห่างจากประจำเดือนรอบก่อนแค่ 13 วัน เลือดดังกล่าว อาจเกิดจากการทำงานของรังไข่ที่ผิดปกติได้ หรือเกิดจากผลข้างเคียงจากการทานยาฮอร์โมนบางอย่าง เช่น ยาสตรี สมุนไพร อาหารเสริม เป็นต้น แนะนำควรสังเกตอาการต่อไป โดยเมื่อถึงช่วงปลายเดือน ม.ค. หากไม่มีประจำเดือนมา ก็ควรตรวจหาการตั้งครรภ์ดูด้วย หากตรวจไม่พบ หรือมีประจำเดือนมา ก็ให้สังเกตต่อไปว่า จะมีอาการเลือดออกกะปริดกะปรอยผิดปกติมาอีกหรือไม่ หากเกิดขึ้นเรื่อยๆ โดยที่ไม่ได้เกิดจากการใช้ยาใดๆ ก็ควรไปพบสูติ-นรีแพทย์เพื่อตรวจหาสาเหตุ เช่น มีมดลูกอักเสบ มีติ่งเนื้อในโพรงมดลูก เยื่อบุโพรงมดลูกเจริญผิดที่ มะเร็งปากมดลูก หรือเกิดจากการที่รังไข่ทำงานผิดปกติดังกล่าว เป็นต้น